কুরআনের ইতিহাস
বার্মিংহাম বিশ্ববিদ্যালয়ের নের্তৃত্বে কুরানের কিছু অংশ খুঁজে পাওয়া গিয়েছে। অক্সফোর্ড বিশ্ববিদ্যালয়ের পরীক্ষাগারে এর কার্বন ডেটিং করার পর ৯৫.৪ শতাংশ ক্ষেত্রে নিশ্চিত হয়ে বলা যায় ৫৬৮ থেকে ৬৪৫ খ্রিষ্ঠাব্দের মধ্যে কুরানের আয়াত লিখা হয়েছিল। সাধারণের মতে মুহম্মদ ৫৭০ খ্রিষ্ঠাব্দ থেকে ৬৩২ খ্রিষ্ঠাব্দ পর্যন্ত বেচেঁ ছিলেন। মুহম্মদের জীবনী আর কোরানের আয়াত সংবলিত এই পাতার বয়স দেখে এটাই অনুমান করা যায় যে, সম্ভবয় কুরানকে বই হিসেবে মুহম্মদের বেচেঁ থাকার সময়ে বা তার মৃত্যুর পরপরই সংগ্রহের কাজ শুরু হয়েছিল।
ইসলামী বিশ্বকোষ (ইসলামিক ফাউন্ডেশন বাংলাদেশ)
ইসলামিক ফাউন্ডেশন বাংলাদেশ বাংলা ভাষায় প্রথম ইসলামী বিশ্বকোষ রচনার প্রকল্প গ্রহণ করে। এরই প্রেক্ষিতে ১৯৮৬ সালের জানুয়ারি মাসে ইসলামী বিশ্বকোষের প্রথম খন্ড প্রকাশিত হয়। তবে এর আগে ইসলামিক ফাউন্ডেশন বাংলাদেশ ১৯৭৯ সালে ইসলামী বিশ্বকোষ প্রকাশনা কর্মসূচী গ্রহণ করে এবং সে অনুসারে ১৯৮২ সালে সংক্ষিপ্ত ইসলামী বিশ্বকোষ নামে দুই খন্ড বিশ্বকোষ প্রকাশিত হয়। পরে বৃহত্তর বিশ্বকোষের প্রয়োজনীয়তা অনুভূত হওয়ায় ২৫ খন্ডে সমাপ্য বিশ্বকোষের কাজ শুরু হয়। সর্বশেষ ২৫তম খন্ডটি প্রকাশিত হয় ১৯৯৬ সালের অক্টোবর মাসে।